તહલકા મેગઝિનના સંસ્થાપક તરુણ તેજપાલ પર શારીરિક સતામણીનો આરોપ હતો, આ મામલે ગુરૂવારે ગોવાની કોર્ટે આરોપ નક્કી કર્યા હતા. તેજપાલ વિરુદ્ધ ભારતીય પીનલ કોડની કલમ 376(બળાત્કાર), 341, 342, 354A, 354B હેઠળ આરોપ નક્કી થયા છે. આ ચાર્જશીટની કોપી તેજપાલને સોંપવામાં આવી છે. હાલ તરુણ તેજપાલ જામીન પર જેલની બહાર છે. તેજપાલના વકીલને આ મામલે એક મહિનાનો સમય જોઇતો હતો, પરંતુ કોર્ટે વધુ સમય આપવાની સ્પષ્ટ મનાઇ કરી છે.